هەرچەندە تورکیا و ئێران دوژمنایەتی قوڵی مێژویی و مەزهەبی و ئیمپراتۆریان هەیە بەڵام لە ئێستادا کۆمەڵێک خاڵی هاوبەشیان هەیە کۆیاندەکاتەوە و پێدەچێ لە ڕێککەوتنێکی ڕانەگەیەندراودا،هەنگاوی چون یەک بهاوێژن بۆ بەرژەوەندی هەردو لایان.
خاڵە مەترسیدارەکانی سەر هەردو لایان:-
1-ئابڵوقەی ئابوری و کێشەی قوڵی ئابوری و داڕمانی نرخی دراو.
2-کێشەی چارەسەرنەکراوی نەتەوەی کورد لە هەردوو وڵاتدا،هەردوو لا وەک بۆمبی تەوقیتکراو لێی دەڕوانن.
3-هەردوو دەسەڵاتی کوردی،هەرێمی کوردستانی باشور وەک هاوسنوری هەردوکیان،بەڕێوەبەری خۆسەر وەک هاوسنوری تورکیا و سوریای دۆستی ئێران.
3-هێزە کوردیە چەکدارەکانی دەرەوەی سنوری ئێران و تورکیا(پ.ک.ک،پژاک،کۆمەڵە دیموکرات ...هتد)،بەهێزی سەربازی کورد دەزانن،لەهەر چرکەیەکدا دژیان بەکاربهێنرێن.
4-کێشەی ناڕەزایەتیە ناوخۆییەکانیان،ئۆپۆزسیۆنی تورکی و ناڕەزایەتیە ناوخۆییەکانی ئێستای ئێران.
(ڕۆڵی کورد لەهەردوکیاندا ڕۆڵێکی مەترسیدارە بۆ هەردوکیان).
5-داهاتوی وزەی باشوری کوردستان و ڕۆژئاوای کوردستان:-
-تورکیا ترسی ئەوەی هەیە لە داهاتویەکی نزیکدا وزەی باشوری کوردستان لە ڕێگای ڕۆژئاوای کوردستانەوە بنێردرێتە دەرەوە،بەوەش تورکیا لەو پارە مفت و مۆڵەی لە وزەی هەرێم دەستی دەکەوت بێ بەش دەکرێ.
-ئێرانیش ئەو لێکدانی وزەی کوردە بە بەدیلی وزەی خۆی دەزانێ،ئەمریکا و ڕۆژئاوا لە داهاتودا لە وزەی ئێران بئ منەت دەکا.
-هەردوکیشیان ئێران و تورکیا،لێکدانی وزەی باشور و ڕۆژئاوا بە هەنگاوی ڕاستەقینەی کرداری و بنەمای لێکدانی هەرێمی باشور و هەرێمی ڕۆژئاوای کوردستان دەزانن،دواتریش بۆ دەوڵەتێکی کوردی بەهێز.
بۆیە هەردوو لایان بە هاوبەشی هەوڵ دەدەن هەرێمی کوردستان بکەنە گۆڕەپانی شەڕی نێوان خۆیان و هێزە سێبەرەکانیان بۆ ئەم مەبەستەش:-
1-هاوشێوەی ڕاگواستنەکەی صدام و بعث،لە ڕێگای بۆردومانە بەردەوامەکانیان سنوری ئاوەدانی هەرێمی کوردستان تەسک بکەنەوە و گوندنشینەکان ناچاری ڕەو بکەن بەرەو شار و شارۆچکەکان،دوای چۆڵەوانی ئەو ناوچانەش هێڕشی زەمینی بۆ دەکەن و دەیانکەنە ناوچەی محڕەمە هاوشێوەی بعث.
بەوەش کێشە ئابوریەکانی دەسەڵاتی باشور قوڵتر دەکەنەوە و خەڵک بێکارتر دەبێ و کێشە کۆمەڵایەتیەکان لە شارو شارۆچکەکان زیاد دەبن،شیرازەی کۆمەڵایەتی دەپسێ،لەوانەشە خەڵک ڕوبەڕوی دەسەڵاتدارانی هەرێم ببێتەوە،یان بەهۆی دابەش بونی هێزە چەکدارەکانی هەرێمەوە شەڕی ناوخۆ لە هەرێم نوێ بکەنەوە.
2-بە بیانوی مەترسی لەسەر ئاسایشی نەتەوەیی هەردو لایان شەڕی ڕاستەوخۆ یان هێزە سێبەرەکانیان بگوازنەوە قوڵایی هەرێم.
3-لە ڕۆژئاوای کوردستانیش تورکیا دەست بە هێڕشەکانی بکاتەوە.
4-زیندوکردنەوەی ڕێکخراوە توند ئاژۆکان، کە هەردولایان کاریگەریان لەسەریان هەیە،هاندانیان بۆ پشێوی و ئاژاوە لە هەرێمی کوردستان و ڕۆژئاوای کوردستان.
تەنانەت لە شارە کورد نشینەکانی ناو تورکیا و ئێران ئەگەر بە پێویستان زانی.
لە کۆتاییدا
سەلامەترین پلان ئەو پلانەیە،خراپترین ئەگەرەکان لەبەرچاو دەگرێت.
بۆیە داواکارم لە دەسەڵاتدارانی هەرێم،ئەو بۆردومانە هاوکات و هاو ئامانجانەی تورکیا و ئێران بە هەڕەشەی ڕاستەقینە لەسەر هەرێم وەربگرن.
لەگەڵ هەموو هێزە کوردیەکان بەتایبەتیش بەڕێوەبەری خۆسەر لە ڕۆژئاوا لێکۆڵینەوەی هاوبەش و پلانی هاوبەش دابنێن بۆ چۆنیەتی ڕوبەڕوبونەوەیان.
Facebook Twitter Whatsapp Email
بابه‌تی په‌یوه‌ندیدار
میشێل فۆكۆ: چۆنێتیی گۆڕانكاری
هەرێم و سیناریۆکان !
جوتیار ڕەشید: نامەیەکی کراوە بۆ بەڕێز/باڤڵ تاڵەبانی
یوانی چینی شوێن بە دۆلاری ئەمریکی لێژدەکات
سەقەتی بیر یان سەقەتی حیزبایەتی؟
پەیامێک بۆ وەزیرو وەزارەتی داد سەبارەت بە دادگایی کردنی مێردمنداڵ!
سەرۆك وەزیری بەمەرجی بێهێزی: مەهزەلەی هەڵبژاردنی سەرۆك وەزیران لەعێراقدا
تا كەی عێراق كەرەسەی خاو هەناردە دەكاتو بەچەند بەرابەر هاوردەی دەكاتەوە؟
نۆ مەترسیی گەورە؛ هەڕەشە لە هەرێمی کوردستان دەکەن
زۆرترین خوێنراو
فڕۆکەیەکی جەنگی لە ئاسمانی هەولێر، دەسوڕێتەوە ئەو هاوڵاتییانەی ڤیدیۆکەیان کردوە دەڵێن ، لە بەیانییەوە دەنگی دێت
ئەمشەو باڵوێزخانەی تورکیا لە ستۆکهۆڵم کەوتە بەر پرۆژۆکتۆر بارانی چالاکوانانی سویدی لە کۆمیتەی ڕۆژئاوا